**,**

**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 28.08.2017, ora 08.00 – 29.08.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 29.08.2017, ora 07.00**

**RÂURI**

**Debitele au fost în general staționare**, exceptând râurile din bazinele: Crișul Alb, Someșul Mare, Someșul Mic, bazinele superioare ale Vișeului, Izei, Lăpușului și bazinul inferior al Mureșului, unde au fost în scădere uşoară. În bazinele inferioare ale Vișeului, Izei, Lăpușului și în bazinul mijlociu al Someșului debitele au fost în creștere ușoară datorită propagării.

Creşteri de niveluri şi debite, cauzate de precipitaţii, sub formă de aversă, căzute în interval s-au produs pe unele râuri din zonele de deal şi de munte din centrul, sudul și sud-estul țării.

Debitele se situează în general la valori cuprinse între 30-90% din mediile multianuale lunare, mai mari în bazinul superior al Ialomiței și în bazinul mijlociu al Bârladului și mai mici pe unele râuri din bazinele Someșului, Crișului Negru, Crișului Repede, Mureșului, Jiului, Oltului, pe cursul superior al Crasnei și al Râului Doamnei, în bazinele Siretului (exceptând Trotușul și Buzăul) și Jijiei.

În interval a fost emisă o **ATENȚIONARE HIDROLOGICĂ** pentru fenomene imediate.

Nivelurile pe râuri la staţiile hidrometrice se situează sub **COTELE DE ATENŢIE.**

Debitele vor fi în general staţionare.

Sunt posibile creşteri de niveluri şi debite pe unele râuri din zonele de deal şi munte din sudul, centrul și estul ţării datorită precipitaţiilor prognozate şi propagării..

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

**Debitul la intrarea în ţară (secţiunea Baziaş) în intervalul 28 – 29.08.2017 a fost in scădere, având valoarea de 3200 m3/s**, situându-se sub media multianuală a lunii august (4300 m3/s).

În aval de Porţile de Fier debitele au fost în scădere la Gruia şi pe sectorul Olteniţa – Tulcea şi în creştere pe sectorul Calafat – Giurgiu.

**Debitul la intrarea în ţară (secţiunea Baziaş) va fi în scădere (3000 m3/s).**

În aval de Porţile de Fier debitele vor fi în scădere pe sectoarele Gruia – Bechet şi Călăraşi – Tulcea şi în creştere pe sectorul Corabia – Olteniţa.

**2.** **Situaţia meteorologică în intervalul 28.08.2017, ora 09.00 – 29.08.2017, ora 06.00**

**ÎN ŢARĂ**

**A.N.M.** a emis în data de 28.08.17, o Informare **Meteorologică,** valabilă în intervalul 28.08.2017, ora 13.00 – 29.08.2017, ora 03.00, conform căreia:

**INFORMARE METEOROLOGICĂ:** În intervalul menționat, în zonele montane și submontane, apoi și în regiunile sudice și sud-estice, vor fi perioade în care instabilitatea atmosferică va fi accentuată și se va manifesta prin frecvente descărcări electrice, averse torențiale, pe arii restrânse grindină și intensificări ale vântului ce pot lua aspect de vijelie. Cantităţile de apă vor depăşi local 15...20 l/mp și izolat 30...40 l/mp.

***Notă:*** *în după-amiaza zilei de luni, 28 august în regiunile sudice vremea se va menține călduroasă, local caniculară în sudul extrem al Olteniei și în sud-vestul Munteniei, unde vor mai fi temperaturi maxime de 35...36 de grade*.

Această Informare Meteorologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 prefecturi).*

**Valorile termice au marcat o scădere** în cea mai mare parte a țării, dar mai semnificativă în regiunile nordice, unde diferențele față de ziua precedentă au fost de până la 12 grade. Astfel, temperaturile maxime s-au situat între 21 de grade la Târgu Neamț și 36 de grade la Giurgiu, Roșiori de Vede, Videle, Alexandria, Zimnicea și Stolnici, iar *în sud-vestul Munteniei indicele temperatură-umezeală (ITU) a atins și depășit ușor pragul critic de 80 de unități al disconfortului termic.* Gradul de instabilitate atmosferică a fost mai accentuat în estul, sudul și centrul teritoriului și s-au semnalat averse ce au avut și caracter torențial, descărcări electrice și intensificări de scurtă durată ale vântului pe arii relativ extinse în Moldova, Muntenia și Dobrogea, local în Oltenia și Transilvania și cu totul izolat în rest. Cantitățile de apă au depășit punctiform 25 l/mp, mai ales în zona de munte (înregistrându-se până la 50,6 l/mp la s.h. Cremenea, jud. Bacău). În zona localității Videle intensificările vîntului au avut, trecător, aspect de vijelie, iar pe raza județelor Alba (Bărăbanț) și Prahova (Aluniș și Sinaia) s-au consemnat căderi de grindină. Valorile termice la ora 06.00 erau cuprinse între 7 grade la Câmpeni și 21 de grade la Calafat şi Drobeta-Turnu Severin.

**Observație:** *De ieri dimineață de la ora 06 au fost în vigoare 1 avertizare cod portocaliu emisă de SRPV Bacău și 21 atenționări cod galben, dintre care 6 emise de SRPV Bacău, 4 emise de CNPM București pentru Muntenia, 4 emise de SRPV Craiova, 5 emise de SRPV Sibiu şi 2 emise de SRPV Constanța*.

**LA BUCUREŞTI**

**Vremea a fost în continuare călduroasă,** dar a devenit instabilă după-amiaza, când s-au semnalat înnorări, averse și descărcări electrice, iar la ora 21 s-au înregistrat cantități de apă de până la 15 l/mp. Vântul a suflat slab și moderat. Temperatura maximă a fost de 32 de grade la Afumaţi și Băneasa și 34 de grade la Filaret, iar la ora 06.00 se înregistrau 18 grade la toate staţiile meteorologice.

**3. Prognoza meteorologică în intervalul 29.08.2017, ora 09.00 – 30.08.2017, ora 09.00**

**ÎN ŢARĂ**

**Valorile termice vor continua să scadă** în mare parte din țară și se vor apropia de normele perioadei, cele maxime urmând a se încadra între 19...20 de grade în nordul Moldovei și 27...28 de grade în vest şi nord-vest, iar cele minime între 5 și 16 grade. Cerul va fi variabil, cu înnorări mai ales în prima parte a zilei în sudul, estul și parțial în centrul țării, dar numai pe arii restrânse va ploua slab în zona de munte, în Oltenia, vestul Munteniei, Moldova și estul Transilvaniei. În restul teritoriului doar cu totul izolat vor fi condiții pentru ploi trecătoare. Vântul va sufla slab și moderat, cu unele intensificări în regiunile sud-estice. Spre sfârșitul nopții, izolat se va forma ceață.

**LA BUCUREŞTI**

**Valorile de temperatură vor continua să scadă**, devenind apropiate de normele perioadei, astfel încât temperatura maximă se va situa în jurul valorii de 26 de grade, iar cea minimă va fi de 14...16 grade. Cerul va mai avea înnorări la începutul zilei, când trecător va ploua slab, apoi va deveni variabil. Vântul va sufla slab şi moderat.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A. Argeș-Vedea** **și G.N.M.-C.J. Argeș** revin cu informaţii referitoare la mortalitatea piscicolă din data de 27.08.2017, în jurul orei 10.00, de pe râul Brătia, pe o lungime de cca 1 km în aval de podul din localitatea Aninoasa, jud. Argeș. Personalul A.B.A. Argeș-Vedea s-a deplasat la faţa locului pentru investigaţii și prelevare de probe de apă și pești. S-au constatat următoarele:

- În zona Nevrințu, aval 1,5 km pod DJ 732 pe r. Brătia se observă puiet de pește mort pe o lungime de circa 500 m, o mare parte din aceasta aflându-se în stare de putrefacție la suprafața apei ;

- Apa râului Brătia era limpede și fără miros;

- Reprezentanții DSVSA au recoltat probe de pește mort în vedererea efectuării analizelor de specialitate.

La acțiunea de verificare au mai participat reprezentanții AVP Câmpulung (administrator al fondului piscicol râu Brătia) și Poliția criminalistică Câmpulung.

Cauza probabilă a mortalității piscicole a fost braconajul.

În funcție de rezultatele analizelor de laborator (ABA Argeș Vedea și DSVSA) se va stabili cauza exactă a mortalității piscicole.

La data controlului efectuat, pe sectorul r. Brătia începuse să reapară puiet de pește viu.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în perioada 25-27.08.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**G.N.M.-C.J. Vâlcea** revine cu informaţii despre incendiul izbucnit în data de 21.08.2017 la depozitul de deșeuri neconform (cu termen de închidere luna iulie 2017) aparţinând societăţii Sacomet S.A. Horezu din zona localităţii Măldărești, judeţul Vâlcea. Incendiul, ale cărui cauze rămân necunoscute, a afectat o suprafaţă de cca 1,2 ha şi prezintă mai multe focare. Echipajele I.S.U. Vâlcea intervin cu trei autospeciale pentru stingere. Rezultatele analizelor de aer atmosferic efectuate în cadrul laboratorului A.P.M. Vâlcea nu indică depășiri la indicatorii CO, SO2 și NOx. S-a transportat material inert de acoperire pentru înăbușirea focarelor. Se va reveni cu informaţii.

**2. În domeniul solului şi vegetaţiei**

**Garda Forestieră Rm. Vâlcea** informează despre **producerea a 8 incendii de pădure (litieră), după cum urmează:**

**- în data de 26.08.2017, ora 10.00 pe raza DS Mehedinţi, OS Tarniţa, loc. Balta, jud Mehedinţi, stins de personal silvic (12 persoane), 35 pompieri militari, 2 poliţişti şi 12 cetăţeni, în data de 27.08.2017, la ora 16.45, fiind afectate 5 ha de litieră, cu arboret de 90 ani**, zona geografică deal, proprietate publică de Stat. Cauza o constituie propagarea din terenurile agricole învecinate.

**- în data de 26.08.2017, ora 10.30 pe raza DS Dolj, OS Filiaşi, loc. Brabova, jud Dolj, stins de personal silvic (o persoană), 7 pompieri militari şi 15 cetăţeni, în data de 26.08.2017, la ora 14.00, fiind afectate 1,5 ha de litieră, cu arboret de 110 ani**, zona geografică deal, proprietate publică de Stat. Cauza o constituie propagarea din terenurile agricole învecinate.

**- în data de 25.08.2017, ora 18.00 pe raza DS Dolj, OS Dăbuleni, loc. Dăbuleni, jud Dolj, stins de personal silvic (trei personae) şi 4 cetăţeni, în data de 26.08.2017, la ora 19.30, fiind afectate 1,5 ha de litieră, cu arboret de 15 ani**, zona geografică câmpie, proprietate publică de Stat. Cauza o constituie propagarea din terenurile agricole învecinate.

**- în data de 25.08.2017, ora 17.30 pe raza DS Dolj, OS Dăbuleni, loc. Dăbuleni, jud Dolj, stins de către personal silvic (3 persoane) şi 4 cetăţeni, în data de 26.08.2017, la ora 18.30, fiind afectate 1,5 ha de litieră, cu arboret de 44 ani**, zona geografică câmpie, proprietate publică de Stat. Cauza o constituie propagarea din terenurile agricole învecinate.

**- în data de 24.08.2017, ora 13.00 pe raza DS Dolj, OS Filiaşi, loc. Cernăteşti, jud Dolj, stins de personal silvic (o persoană) şi 4 cetăţeni, în data de 24.08.2017, la ora 14.00, fiind afectate 0,3 ha de litieră, cu arboret de 80 ani**, zona geografică câmpie, proprietate privată. Cauza o constituie propagarea din terenurile agricole învecinate.

**- în data de 24.08.2017, ora 17.00 pe raza DS Dolj, OS Filiaşi, loc. Argetoaia, jud Dolj, stins de personal silvic (4 persoane) şi 30 cetăţeni, în data de 24.08.2017, la ora 20.00, fiind afectate 0,2 ha de litieră, cu arboret de 30 ani**, zona geografică câmpie, proprietate publică de Stat. Cauza o constituie propagarea din terenurile agricole învecinate.

**- în data de 27.08.2017, ora 07.00 pe raza DS Olt, OS Corabia, loc. Ştefan cel Mare, jud Olt, stins de personal silvic, 1 poliţist şi 4 cetăţeni, în data de 27.08.2017, la ora 08.00, fiind afectate 3,22 ha de litieră, cu arboret de maxim 18 ani**, zona geografică câmpie, proprietate publică de Stat. Cauza o constituie propagarea din terenurile agricole învecinate.

**- în data de 25.08.2017, ora 15.40 pe raza DS Dolj, OS Drăgăneşti Olt, loc. Şerbăneşti, jud Olt, stins de personal (o persoană) Silvic, 3 pompieri militari, 8 pompieri civili, 2 poliţişti şi 10 cetăţeni, în data de 25.08.2017, la ora 17.35, fiind afectate 2 ha de litieră, cu arboret de maxim 15 ani**, zona geografică câmpie, proprietate publică de Stat. Cauza izbucnirii incendiului este necunoscută.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 27.08.2017-28.08.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE